ফৌজদারি মামলায় অভিযুক্ত ৪০ শতাংশ মুখ্যমন্ত্রী! কী করবে মোদি সরকার?

ওয়েবডেস্ক- কেন্দ্রের আনা সংবিধান সংশোধন বিল (Constitution Amendment Bill) নিয়ে চরম বিতর্কে রাজ্য রাজনীতি। নেতা মন্ত্রীরা কেন্দ্রকে নিশানা করে তোপ দেগেছে। কেন্দ্রের আনা এই বিল অনুযায়ী, কোনও নেতা মন্ত্রীর ৩০ দিন হেফাজতে থাকলে, সে আর তার পদ থাকতে পারবে না। তার পদ থেকে পদত্যাগ করতে হবে তাঁকে। প্রধানমন্ত্রী (Pm) ও মুখ্যমন্ত্রীর (Cm) ক্ষেত্রে একই নিয়ম প্রযোজ্য হবে। দেশের এই বিল নিয়ে চরম বিতর্কে মধ্যেই দেশের ৪০ শতাংশ মুখ্যমন্ত্রীর বিরুদ্ধেই ফোজদারি মামলা রয়েছে। এমনটাই বলছে রিপোর্টে। রিপোর্ট অনুযায়ী, দেশের মোট ৩০ জন মুখ্যমন্ত্রীর মধ্যে ১২ জন মুখ্যমন্ত্রী বিরুদ্ধেই রয়েছে ফৌজদারি মামলা (Criminal Case) ।

তালিকায় শীর্ষ স্থানে রয়েছেন তেলঙ্গানার মুখ্যমন্ত্রী রেবন্ত রেড্ডি। তাঁর বিরুদ্ধে ৮৯টি মামলা রয়েছে। দ্বিতীয়স্থানে আছেন তামিলনাড়ুর মুখ্যমন্ত্রী এমকে স্ট্যালিন। ৪৭টি মামলা রয়েছে তাঁর বিরুদ্ধে। অন্ধ্রপ্রদেশের মুখ্যমন্ত্রী চন্দ্রবাবু নাইডুর বিরুদ্ধে রয়েছে ১৯টি মামলা। এর পরে যথাক্রমনে কর্নাটকের মুখ্যমন্ত্রী সিদ্দারামাইয়া, ১৩ টি মামলা, ঝাড়খণ্ডের মুখ্যমন্ত্রী হেমন্ত সোরেনের বিরুদ্ধে ৫টি মামলা, মহারাষ্ট্র মুখ্যমন্ত্রী দেবেন্দ্র ফড়ণবিশ (৪টি), হিমাচল প্রদেশের মুখ্যমন্ত্রী সুখবিন্দর সিং (৪টি), কেরলের মুখ্যমন্ত্রী পিনারাই বিজয়ন (২টি), পাঞ্জাবের মুখ্যমন্ত্রী ভগবন্ত মানের বিরুদ্ধে রয়েছে একটি ফৌজদারি মামলা।

মোদির মন্ত্রিসভাও (Modi Cabinet) সেই তালিকায় রয়েছে। কারণ মোদির মন্ত্রিসভার ৭১ মন্ত্রীর মধ্যে ২৮ জনের বিরুদ্ধে রয়েছে ফৌজদারি মামলা।

সূত্রের খবর, আগামী বুধবার লোকসভায় সংবিধান সংশোধন বিল পেশ করবেন স্বরাষ্ট্রমন্ত্রী অমিত শাহ। এটি হবে ১৩০তম সংবিধান সংশোধনী বিল। তবে বিলে এই প্রস্তাবও আছে যে, বহিষ্কৃত মন্ত্রীরা মুক্তি পাওয়ার পর ফের তাদের পুরনো পদ ফিরে পেতে পারবেন।

আরও পড়ুন- শুল্কবৃদ্ধির মোক্ষম জবাব! আমেরিকার সঙ্গে ডাকযোগ ছিন্ন করল ভারত

তবে এই সংবিধান সংশোধন বিল নিয়ে তোপ দেখেছে বিরোধীদলগুলি। বিভিন্ন রাজ্যের মুখ্যমন্ত্রীরাও সরব হয়েছেন। তার মধ্যে রয়েছেন মুখ্যমন্ত্রী মমতা বন্দ্যোপাধ্যায়। মমতার অভিযোগ, একটি অতি জরুরি অবস্থার চেয়েও গুরুতর পদক্ষেপ, এটি ভারতে গণতন্ত্রকে চিরতরে শেষ করে দেবে। সরব হয়েছেন তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায়। অভিষেককে তীব্র কটাক্ষ করে বলেছেন, সাংবিধানিক দায়িত্ব পালন করার বদলে কেন্দ্রের সরকার শুধুই ক্ষমতা আর সম্পদে আগ্রহী। ‘ বিরোধী দলের আরও অভিযোগ, রাজ্য সরকার ফেলে দিতেই এই বিলকে হাতিয়ার করেছে মোদি সরকার।

দেখুন আরও খবর-